Diari Oficial de la Generalitat Valenciana


Sumari del DOGV 6410, del 02-12-2010 (2010/12928)

RESOLUCIÓ de 26 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre l'Institut de Turisme d'Espanya (Turespaña) i l'Agència Valenciana del Turisme per al desplegament d'accions conjuntes de màrqueting de les destinacions i productes turístics de la Comunitat Valenciana en 2010, per la qual la Fundació Turisme València s'adherix al conveni.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6410

Data del DOGV
:   02-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12104


Data del document
:   26-11-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 26 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre l'Institut de Turisme d'Espanya (Turespaña) i l'Agència Valenciana del Turisme per al desplegament d'accions conjuntes de màrqueting de les destinacions i productes turístics de la Comunitat Valenciana en 2010, per la qual la Fundació Turisme València s'adherix al conveni. [2010/12445]  
L'Institut de Turisme d'Espanya (Turespaña), l'Agència Valenciana del Turisme i la Fundació Turisme València Convention Bureau (Turisme València) han subscrit, després de la tramitació prèvia reglamentària, el 6 d'octubre de 2010, l'addenda al conveni de col·laboració subscrit el 30 d'abril de 2010 per al desplegament d'accions conjuntes de màrqueting de les destinacions i productes turístics de la Comunitat Valenciana en 2010, per la qual la Fundació Turisme València s'adherix al conveni.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1694/2010, i que figura com a annex d'esta resolució.  
València, 26 de novembre de 2010.- La directora general del Secretariat del Consell: Mª Teresa Lleó Alonso.  
Addenda al conveni de col·laboració entre l'Institut de Turisme d'Espanya (Turespaña) i l'Agència Valenciana del Turisme per al desplegament d'accions conjuntes de màrqueting de les destinacions i productes turístics de la comunitat valenciana en 2010, per la qual la fundació turisme valència s'adherix al conveni.  
Intervenen  
Joan Mesquida Ferrando, qui intervé com a secretari general de Turisme i Comerç Interior i president de l'Institut de Turisme d'Espanya (Turespaña), segons nomenament pel Reial Decret 977/2010 de 23 de juliol (BOE de 27 de juliol) i en virtut de les competències que li atribuïx el Reial Decret 561/2009, de 8 d'abril (BOE de 22 d'abril), pel qual s'aprova l'Estatut de l'Institut de Turisme d'Espanya.  
 Belén Juste Picón, consellera de Turisme i presidenta de l'Agència Valenciana del Turisme, qui intervé en nom i representació d'esta última, entitat de Dret Públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual aprova el Reglament Orgànic i Funcional de la Conselleria de Turisme.  
La seua legitimació i representació per a este acte es deriva de la seua condició de consellera de Turisme, d'acord amb el que establix l'article 1 del Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell, i a qui correspon ostentar la presidència de l'esmentada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, autoritzada per a la firma d'esta addenda al conveni en virtut del que disposa la lletra e del número 2 de l'esmentat article 5.  
José Salinas Novella, com a director-gerent i en nom i representació de la Fundació Turisme València Convention Bureau (Turisme València), en virtut d'escriptura d'apoderament autoritzada pel notari de València, senyor Carlos Pascual de Miguel, el 15 de maig de 2003, amb número de protocol 4398/03, amb domicili social a València, Av. Corts Valencianes, 41, amb CIF: G-46893467.  
Manifesten  
I. Que l'Institut de Turisme d'Espanya, en l'exercici de les competències que té atribuïdes en matèria de promoció turística a l'exterior, i en el marc del Pla del Turisme Espanyol Horitzó 2020, pretén desplegar accions de màrqueting turístic que permeten millorar el posicionament de les destinacions turístiques espanyoles en els mercats internacionals i recolzar la comercialització dels productes turístics espanyols a l'exterior.  
II. Que l'Agència Valenciana de Turisme té entre els objectius prioritaris de promoció turística la realització d'accions de promoció i màrqueting a fi de millorar el posicionament de les destinacions i els productes de la Comunitat Valenciana en els mercats turístics emissors.  
III. Que l'Institut de Turisme d'Espanya i l'Agència Valenciana del Turisme han apreciat la necessitat de realitzar conjuntament i coordinadament accions de màrqueting en els mercats internacionals de les destinacions i els productes de la Comunitat Valenciana entre els quals està la ciutat de València, per la qual cosa han firmat un conveni de col·laboració per al desplegament d'accions conjuntes de màrqueting de les destinacions i els productes turístics de la Comunitat Valenciana en 2010.  
IV. Que l'esmentat conveni preveu en la seua clàusula tercera la coordinació de les accions de publicitat previstes en el Conveni amb les accions que realitzen altres entitats públiques i privades que promocionen estos productes.   
V. Que Turisme València té entre els seus objectius prioritaris la promoció de València i de la seua imatge turística a nivell nacional i internacional.  
VI. Que totes les parts aprecien la necessitat de col·laborar i coordinar les accions de màrqueting per a la ciutat de València en els mercats internacionals en l'àmbit del Conveni de col·laboració abans assenyalat.  
Acorden  
Primer  
El conveni de col·laboració per al desplegament d'accions conjuntes de màrqueting de les destinacions i els productes turístics de la Comunitat Valenciana en 2010 preveu en la seua clàusula tercera la coordinació de les accions de publicitat previstes en el conveni conjuntament amb les accions que altres entitats públiques i privades que promocionen estos productes pugueren realitzar.   
Per la present addenda, Turisme València es compromet a coordinar les accions addicionals de promoció de la ciutat de València amb les quals duguen a terme Turespaña i l'Agència Valenciana del Turisme en el marc de l'esmentat conveni. Per a això, es compromet a aportar amb càrrec als seus pressupostos per a l'exercici 2010, fins a un límit màxim de de 150.000 euros (cent cinquanta mil euros), import que s'entén com a limitador màxim i que inclou totes les despeses i els tributs.   
Segon   
Amb l'objecte de coordinar de la manera més efectiva i eficaç les actuacions addicionals amb les previstes en el marc de l'esmentat Conveni, Turisme València s'adherix a les condicions establides en el Conveni per a la seua execució.   
A l'efecte, les parts firmants hauran d'aprovar les accions addicionals plantejades, incloent-hi el pressupost, les creativitats, calendaris i els plans de mitjans.   
Tercer  
Per a garantir la bona marxa de l'execució de la present addenda, un membre de Turisme València formarà part de la Comissió de Seguiment arreplegada en el Conveni que dóna origen a la present addenda.  
Quart   
La present addenda entrarà en vigor l'endemà de la seua firma i la seua vigència finalitzarà el 31 de desembre de 2010.  
Cinqué  
En cas d'incompliment de les seues obligacions per alguna de les parts, les altres podran resoldre el present conveni, amb els seus interessos legals i sense perjuí de la possible indemnització de danys i perjuís i de l'exigència de les altres responsabilitats en què poguera incórrer.  
Sisé  
La present addenda s'enquadra en l'article 4.1 c) i d) de la Llei 30/2007, de 30 d'octubre, de Contractes de Sector Públic i, per tant, està exclosa de la seua aplicació directa, tot i que s'aplicaran els principis de la llei per a resoldre els dubtes i llacunes que puguen presentar-se.  
L'orde jurisdiccional contenciós administratiu serà el competent per a resoldre les controvèrsies que sorgisquen entre les parts.   
València, 6 d'octubre de 2010  
El secretari general de Turisme i Comerç Interior i president de Turespaña: Joan Mesquida Ferrando   
La consellera de Turisme i presidenta de l'Agència Valenciana del Turisme: Belén Juste Picón  
El director-gerent de la Fundació Turisme València Convention Bureau: José Salinas Novella